Tara-Air-Flug 197

Dr **Tara-Air-Flug 197** ìsch a plànmaassiger Ìnlàndsflug vu dr nepaleesischa Fluggsällschàft Tara Air vu Pokhara uff Jomsom àm 29. Mai 2022 gsìì. D’ Twin Otter ìsch àwwer ìn dr Neecha vu Sanosware ìn dr Barg Manapathi-n-àbgschtìrtzt. Àlla 22 Persoona àn Bord sìnn ums Laawa kumma.

## Hìntergrund
Schuu-n-àm 24. Hornung 2016 ìsch uff dr saalwa Flugverbìndung a ahnliger Unfàll gsìì (lüag Tara-Air-Flug 193), wu 23 Litt gschtoorwa sìnn. Ànna 2019 ìsch d’ Tara Air vu dr Zittschrìft *Forbes* unter da schlachtschta Fluggsällschàfta ìn dr Walt glischtet worra.

## Flugverlàuif
D’ Màschììna-n-ìsch geega 09:55 Ühr NPT (04:10 UTC) üss dr Làndbàhn 04 vum Flughààfa Pokhara-n-àbgflooga. Dr Flug uff Jomsom hàt 18 Mìnüüta solla düüra; doo sìnn sehr schlachta Watterbedìngunga gsìì. Äbb zwälf Mìnüüta noh-n-em Àbflug ìsch àm 04:17 Ühr NPT (04:22 UTC) dr Funkkontàkt zem Flugzigg àbgebrocha.

## d’ Màschììna
S’ Flugzigg ìsch a de Havilland Canada DHC-6 Twin Otter mìt dr Färtigungsnummer 619 gsìì, wo-n-àm 21. Àwrìl 1979 ìhra äärschta Flug ghàà. Àb 1999 ìsch sa mìt’m Luftfàhrziggkännzaicha *9N-AET* vu dr Fluggsällschàft Tara Air, era Filiàla vu da Yeti Airlines, bnutzt worra.

## Fluggascht un Besàtzung
Ìnsgsàmt sìnn 19 Fluggascht un dräi Besàtzungsmitglììder àn Bord gsìì — dr Kàpitään Prabhakar Ghimire, dr 25-jaahriga Kopilot Utsav Pokharel un d’ Flugbeglaitera Krismi Thapa. Dr Kàpitään hàt a 25 Joohra lànga Flugärfàhrung ghàà un hàt s’ Flugzigg Twin Otter güat kännt. Unter da Fluggascht sìnn zwai Diitscha un viar Ìnder gsìì. D’ baida diitscha Fluggascht sìnn a Ehapààr üss Fernwald ìn Hessa gsìì. D’ viar ìndischa Fluggascht sìnn a Fàmìlia-n-üss Mumbai gsìì.

## Süacha
Uff Befahl vum nepaleesischa Ìnnaminìschterium ìsch àm 29. Mai 2022 a Häbschtrüüwer üss Jomsom àbgflooga, fìrs vermìssta Flugszigg süacha. Waga da schlachta Watterbedìngunga hàt’r àwwer müassa-n-umkehra. A ànder Häbschtrüüwer üss Mustang ìsch eewafàlls wagem Watter umkehrt. D’ Fluggsällschàft Kailash Air hàt àui àn dr Süach mìtgmàcht, àwwer hàt d’ verunglìckta Màschììna nìt gfunda. Ìn Zammaschàffa mìt Nepal Telecom hàt maa-n-ìm Flugkàpitään sii trààgbààrer Telefon känna orta. A Wortfiahrer vu da Yeti Airlines hàt ärkläärt, àss dr Telefon sìch z’lätscht ìn dr Neecha vum Dorf Lete ìm Dischtrikt Mustang bfunda hàt. Züadam hàt a Notfunkbàka s’ verschwundena Flugzigg ìn dr Neecha vu Khaibang geortet.

Ainiga Iiwoohner vu Lete hann ìn dr Polizäi brìchtet, àss sa bii ìhrem Dorf a „ungweenliger Kràch“ gheert hann. D’ Polizäi hàt àlso därt a Häbschtrüüwer gsanda. Ainiga Fluglotsa-n-àm Flughààfa Jomsom hann àlso brìchtet, àss sa a groosser Kràch àn dr Zitt vu dr Flugziggvermìssung gheert hann. A pààr Iiwoohner vu Kowang hann gsajt, àss sa a brännend Flugzigg àm Füass vum Barg Manapathi bii-n-era Flussmìndung gsah ghàà hann. Àlso sìnn nepaleesischa Soldààta vor Ort kumma, fìr dr Wràck un d’ Opfer süacha. Wagem Schneefàll ìsch d’ Süach ìn dr Nàcht vum 29. Mai uff dr 30. Mai 2022 nochamol unterbrocha worra.

Àm Morga vum 30. Mai hann iihaimischa Büüra dr Flugziggwràck z’ Sanosware ìn dr Làndgmainda Thasang ìm Dischtrikt Mustang gfunda. Dr Wràck hàt sìch àn’ra Heecha vun äbb 4.500 Määter ìwwer’m Meer bfunda. Schpeeter àm Morga hàt d’ Tara Air brìchtet, àss maa 14 Laicha ìn’ma Braich vu 100 Määter um dr Unfàllort gfunda hàt. Àm Noohmìttààg ìsch verkìndigt worra, àss maa 21 Laicha gfunda hàt. Àm 31. Mai hàt maa-n-àlla 22 Laicha gfunda. Àui dr Flugschriiwer ìsch gfunda worra. Uff’ma Bìld vum Àbschturzort sìnn unbschaadigta Häck- un Flììgeltaila z’ sah. Àn dr Bargungsiisàtz hann äbb 60 Litt mìtgmàcht — Soldààta, Polizìschta, Bargfiahrer un lokààla-n-Iiwoohner.

## noh-n-em Unfàll
A pààr Taag noh-n-em Àbschturz hann d’ nepaleesischa Beheerda d’ Flììg mìt ungìnschtiga Wattervorharsààga verboota.

## Weblìnks

*
*

## Ainzelnoohwiisa